Toshkent metropoliteni Yunusobod yo‘lining yangi qurilayotgan qismida sodir bo‘lgan hodisa oqibatida halok bo‘lgan yana bir kishining jasadi aniqlandi. Ayni vaqtga kelib ushbu fojia qurbonlari soni 3 nafarni tashkil qilmoqda. Favqulodda vaziyatlar vazirligi Toshkent metropoliteni Yunusobod yo‘lining yangi qurilayotgan qismida vujudga kelgan favqulodda holat bo‘yicha bergan qo‘shimcha ma’lumotida vazirlik va idoralar tomonidan holatni zudlik bilan bartaraf etish ishlari davom ettirilayotganini ma’lum qildi. «Qidiruv va qutqaruv ishlari natijasida tuproq ostidan yana bir kishining jasadi olib chiqildi va uning shaxsi aniqlandi.  1.D.Abdullayev – 1999 yilda tug‘ilgan.  Hodisa sabablari va oqibatlarini o‘rganish va bartaraf qilish ishlari davom etmoqda», deyiladi FVV xabarida. Bundan avvalroq Favqulodda vaziyatlar vazirligi tuproq ostidan chiqarib olingan ikki ishchining shaxsiga aniqlik kiritgandi.